17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 285 της 29 Μαρτ./10 Απρ. 1973 (ΦΕΚ Α΄  85) Περί ασκήσεως προληπτικού ελέγχου επί των δαπανών της Επιτροπής Ολυμπιακών Αγώνων (Ε.Ο.Α.). Έχοντες υπ’ όψιν: 1.Τας διατάξεις: α)του άρθρ. 1 του Νόμ. 3148/1955 «περί τροποποιήσεως και συμπληρώσεως της περί της Επιτροπής Ολυμπιακών Αγώνων Νομοθεσίας», β)του άρθρ. 3 του Α.Ν. 397/1968 «περί επανασυστάσεως της Γενικής Γραμματείας Αθλητισμού και των αρμοδιοτήτων αυτής» και γ)του άρθρ. 18 του Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και άλλων Νομικών Προσώπων Δημοσίου Δικαίου, ως και των λογαριασμών των δημοσίων υπολόγων και παρακολουθήσεως των εσόδων των». 2.Την υπ’ αριθ. 12440/8.11.72 απόφασιν του Πρωθυπουργού «περί καθορισμού αρμοδιοτήτων των Υπουργού και Υφυπουργών παρά τω Πρωθυπουργώ κλπ.». 3.Την υπ’ αριθ. 126/1.3.1973 γνωμοδότησιν του Συμβουλίου της Επικρατείας, προτάσει των Ημετέρων, Αντιπροέδρων της Κυβερνήσεως, του Υπουργού παρά τω Πρωθυπουργώ και του Υπουργού επί των Οικονομικών, απεφασίσαμεν και διατάσσομεν: Άρθρ.1.-Επί των δαπανών της Επιτροπής Ολυμπιακών Αγώνων (Ε.Ο.Α.) ενεργείται υπό του Ελεγκτικού Συνεδρίου προληπτικός έλεγχος. Άρθρ.2.-Η ισχύς του παρόντος άρχεται από της 1ης του μεθεπομένου μηνός της δημοσιεύσεώς του δια της Εφημερίδος της Κυβερνήσεως. Εις τον Ημέτερον Υπουργόν παρά τω Πρωθυπουργώ, ανατίθεμεν την δημοσίευσιν και εκτέλεσιν του παρόντος. 330 Επιτροπή Ολυμπιακών Αγώνων 32.Η.ε.18-19

[Source: greek_legal_code_raptarchis | Tokens: 1316]